52 



aliae. Ejusmodi exanthium revera a calyce non differt, 

 sed interdum distinguere conducit, tam ob descriptionis 

 perspicuitatem, quam ob symmetriam partium dignos- 

 cendam. 



133. Pedunculus est ramus caulis termina- 

 tivus, flores proferens. 



Pedunculus a ramis caulis structura non differt, sed 

 eo praesertim, quod post florem et sub eodem excrescat, 

 cum ramus e gemma explicetur, nec sub ista enascatur. 

 Tum quoque pedunculus cum flore fructuve partim aut 

 totus marcescit nec raro cum ipsis decidit. Pertinet igi- 

 tur pedunculus, utpote pars terminativa ad florem, quam- 

 vis ob structuram cum ramis caulis conveniat. 



A petiolo satis superque differt, et facile distinguitur 

 eo, quod ex axilla gemmas non emittat. Linnaeus pri- 

 mus a petiolo distinxit (Ph. bot. 201.). 



Flos sessilis vocatur, cujus pedunculus deficit aut 

 brevissimus est. Revera pedunculus, uti caulis, numquam 

 plane deficit, sed abbreviatus est et cum receptaculo con- 

 fluens. 



Pedunculus simplex est aut ramosus, ramis ple- 

 rumque ut ipse, ex axillis bractearum provenientibus ; hos, 

 si opus est, ramastra dicas, ut a ramis caulis distiuguan- 

 tur. Ultimum ramulum, florem portantem, pedicellum 

 dicunt. 



Pedunculus uniflorus est aut multiflorus; pe- 

 dunculi multiflori pars inter flores posita, rachis vocatur. 



Pedunculi formam ramorum in genere ostendunt ; sunt 

 teretes, angulati etc. Sub flore saepe aliam formam ha- 

 bent, incrassantur saepissime; interdum sulcati fiunt (Ra- 

 nunculus repens), dilatati et compressi (Eucalyptus) etc. 



